open-index/open-wikipedia-markdown huggingface dataset:
Vuurpylsuikerbos

Die **vuurpylsuikerbos** (*Protea rupestris*) is 'n blomdraende boom wat aan die bekende Proteagenus behoort. Die spesie is inheems aan 
Angola, Demokratiese Republiek die Kongo, Malawi, Mosambiek, Tanzanië en Zambië voor. Die boom het min takke en word 10&nbsp;m hoog. Dit blom van Mei tot Desember.

'n Brand vernietig die boom maar die sade oorleef. Die saad word 9 – 12 maande nadat dit geblom het vrygelaat en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in woudland en bergagtige graslande op hoogtes van 1 200 – 1 950&nbsp;m.

In Engels staan dit as die *Rocket sugarbush* bekend.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Protea Atlas
* Malawi Flora
* Mosambiek Flora
* Plants of the World Online
Bloukransrivier (spruit in Oos-Kaap, lat -31,85, long 24,43)

''Hierdie artikel handel oor 'n spruit in die Oos-Kaap. Vir gelyknamige riviere elders, sien Bloukransrivier.''

Die **Bloukransrivier** is 'n spruit in die Oos-Kaap, Suid-Afrika.

## Verwysings
Bloukransrivier (spruit in Noord-Kaap, lat -31,76, long 19,67)

''Hierdie artikel handel oor 'n spruit in die Noord-Kaap. Vir gelyknamige riviere, sien Bloukransrivier.''

Die **Bloukransrivier** is 'n spruit in die Noord-Kaap, Suid-Afrika.

## Verwysings
Piermario Morosini

**Piermario Morosini** (Bergamo, Italië, 5 Julie 1986 – Pescara, 14 April 2012)  was 'n Italiaanse sokkerspeler wat as middelveldspeler gespeel het.

Hy is oorlede in 2012 nadat hy 'n hartstilstand opgedoen het tydens 'n sokkerwedstryd.
Bontrug

**Bontrug** is 'n klein nedersetting in die Sondagsriviervallei Plaaslike Munisipaliteit in die Oos-Kaap, Suid-Afrika. Dit is 3 kilometer oos van Kirkwood en 55 km noordoos van Uitenhage geleë.

## Sien ook 
* Lys van dorpe in Suid-Afrika

## Verwysings
KwaZenzele

**KwaZenzele** is 'n township in die Oos-Kaap, Suid-Afrika, aangrensend aan die dorpie Paterson. 

## Sien ook 
* Lys van dorpe in Suid-Afrika

## Verwysings
Serpentynsuikerbos

Die **serpentynsuikerbos** (*Protea curvata*) is 'n blomdraende boom wat aan die bekende Proteagenus behoort. Dit staan ook  as die *Barbertonse veldsuikerbos* bekend. Die spesie is endemies aan Suid-Afrika en kom rondom Barberton voor. Die boom groei regop en word tot 8&nbsp;m hoog en blom van Junie tot Oktober met die hoogtepunt Junie tot Julie. Die plant is seldsaam, daar is net een populasie.

Die boom spruit weer uit na 'n brand. Die saad word in 'n doppie geberg, word na 'n lang tydperk vrygelaat en deur die wind versprei. Die plant is eenslagtig en bestuiwing vind plaas deur die werking van voëls. Die plant groei op hoogtes van 850&nbsp;m.

Die boom se FSA-nommer is 88.1. In Engels staan dit as die *Barberton sugarbush* bekend.

links|duimnael|240px

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Verwysings 
## Eksterne skakels
Kinkelbossie

Die **kinkelbossie** (*Tetragonia fruticosa*) is 'n endemiese meerjarige struik aan die Suider-Afrikaanse kus in Namibië, geskik vir die stabilisering van duinsand en word gereeld deur vee en wild bewei. Dit word van seevlak tot ongeveer 1&nbsp;100 meter aangetref. 

Die vrugte is ongewoon vir Aizoaceae synde dit 4-gevleueld, enkelsadig en onafhanklik is. Die vlerke is aanvanklik groen en vet, maar word droog en papieragtig en bruin wat help om die saad deur die wind te versprei. Die blomme is 'n ryk bron van stuifmeel en nektar vir heuningbye.

## Galery 

Tetragonia fruticosa00a.jpg
Tetragonia fruticosa00.jpg
Tetragonia fruticosa 1DS-II 1-C4604.jpg
Tetragonia fruticosa 1DS-II 2-1407.jpg
Tetragonia fruticosa 1DS-II 2-1888.jpg
Tetragonia fruticosa 1DS-II 4947.jpg

## Verwysings 
## Eksterne skakels
Sederbergsuikerbos

Die **Sederbergsuikerbos** (*Protea acuminata*) is 'n blomdraende struik wat aan die bekende Protea-genus behoort. Die spesie is endemies aan Suid-Afrika en is deel van die fynbos-bioom. Daar is geïsoleerde populasies by Nieuwoudtville, Sederberg, Stettynskloof en Riviersonderendberge. Die boom groei regop en word 2&nbsp;m hoog. Dit blom van Junie tot September met die hoogtepunt van Julie tot Augustus.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend wat die bestuiwing laat plaasvind. Die plant groei in sandvlaktes en kus laaglande op hoogtes van 0 - 400&nbsp;m.

In Engels staan dit as die *Black-rim sugarbush* bekend.

## Galery 

Protea acuminata 1DS-II 1-9801.jpg
Protea acuminata 1DS-II 1-9802.jpg
Protea acuminata 5Dsr 0320.jpg
Protea acuminata 1DS-II 1-9834.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Transvaalbergsuikerbos

Die **Transvaalbergsuikerbos** (*Protea rubropilosa*) is 'n blomdraende boom wat aan die bekende Proteagenus behoort. Die spesie is endemies aan Suid-Afrika en kom op die eskarp van die Drakensberg vanaf Wolkberg tot Lydenburg voor. Die boom is kwasterig, sprei uit en word 8&nbsp;m hoog. Dit blom van September tot Desember met die hoogtepunt in Oktober.

'n Brand vernietig die boom maar die sade oorleef. Die saad word 9-12 maande nadat dit geblom het vrygelaat. Die saad word deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in sandsteen- en kwartsietgrond op hoogtes van 1 400 - 2300&nbsp;m.

In Engels staan dit as die *Transvaal sugarbush* bekend.

Die boom se FSA-nommer is 97.

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* PlantZAfrica
* Protea Atlas
* Biodiversityexplorer
* REDLIST Sanbi
* Plants of the World Online

## Eksterne skakels
Nomathamasanqa

**Nomathamasanqa** is 'n Swart township in die Sondagsriviervallei, Oos-Kaap, Suid-Afrika. Dit beslaan die hele oppervlak van die dorpie Addo. 

## Sien ook 
* Lys van dorpe in Suid-Afrika

## Verwysings
Maanhaarbergroos

Die **maanhaarbergroos** (*Protea witzenbergiana*) is 'n blomdraende struik wat hoort tot die bekende Proteagenus. Die spesie is endemies aan Suid-Afrika en kom voor vanaf die Sederberg tot Hexrivierberge en die Bokkerivierberge. Die plant is deel van die fynbosbioom. Die struik sprei uit en word 3&nbsp;m in deursnee en 50&nbsp;cm hoog. Dit blom van Maart tot Junie met die hoogtepunt van April tot Mei.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend wat vir die bestuiwing verantwoordelik is, moontlik knaagdiere. Die plant groei op bergagtige hellings op hoogtes van 750 - 1 800&nbsp;m.

In Engels staan dit as die *Swan sugarbush* bekend.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Groenhofiesuikerbos

Die **groenhofiesuikerbos** (*Protea coronata*) is 'n groot blomdraende boom wat aan die bekende Proteagenus behoort. Die spesie is endemies aan Suid-Afrika en kom vanaf die Kaapse Skiereiland, Du Toitskloofberge tot Kogelberg, Riviersonderendberge, Bredasdorpberge, Potberg, Langeberg en die Outeniquaberge voor waar dit deel van die fynbosbioom is. Die struik groei regop, word 2 - 3&nbsp;m hoog en blom van April tot September met die hoogtepunt in Mei tot Junie.

'n Brand vernietig die plant maar die sade oorleef. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in swaar, kleigrond in gebiede waar daar hoë reënval is op hoogtes van 200 - 750&nbsp;m.

Die boom se FSA-nommer is 91.1. In Engels staan dit as die *Green sugarbush* bekend.

## Galery 

Protea coronata 0270.jpg
Protea coronata 0273.jpg
Protea coronata.jpg
Protea coronata 1DS-II 1-9819.jpg
Protea coronata flower 1.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* PlantZAfrica
* Protea Atlas
* Biodiversityexplorer
* REDLIST Sanbi
* Plants of the World Online

## Verwysings 
## Eksterne skakels
Kogelberg

[regs|duimnael|300px|'n Lugfoto van die Koegelbaai-kuslyn en die [R44 (Suid-Afrika)|R44 wat daarlangs loop.]]
[regs|duimnael|300px|Inheemse fynbos in die [Kogelberg-natuurreservaat.]]
Die **Kogelberg** is 'n reeks berge langs die kus van Valsbaai in die Wes-Kaap van Suid-Afrika. Hulle vorm deel van die Kaapse Plooigordel, beginnende suid van die Elgin-vallei en vorm 'n steil kusstreek tot by Kleinmond. 

Die Kogelberg-gebied het die steilste en hoogste hellings wat direk in die oseaan inloop van enige kusstreek in Suider-Afrika. 

Die berge bestaan hoofsaaklik uit Tafelberg-sandsteen en vorm 'n baie ruwe terrein, wat uiters ryk is aan fynbos, die inheemse Kaapse flora. Die omliggende bergreekse van die Elginvallei word beskou as die middelpunt van die Kaapse blommeryk. Hulle bevat meer plantspesies as elders in die blommestreek, en 'n groot deel van die bergreeks word nou beskerm in die massiewe Kogelberg-natuurreservaat. Die unieke plaaslike plantegroei word geklassifiseer as Kogelberg sandsteenfynbos. 
[regs|duimnael|300px| [Pringlebaai naby Kaap Hangklip aan die Kogelbergkus ]]

## Infrastruktuur 
Dorpe in hierdie streek sluit in: 

* Rooiels 
* Pringlebaai 
* Bettysbaai 
* Kleinmond 
* Grabouw 

## Sien ook 
* Kogelberg-natuurreservaat 
* R44-roete 

## Eksterne skakels 
* UNESCO - Kogelberg Biosfeerreservaat
Kleingroenroos

Die **kleingroenroos,** (*Protea scolymocephala*) is 'n blomdraende struik wat aan die bekende Proteagenus behoort. Die spesie is endemies aan Suid-Afrika en kom voor vanaf die Kaapse Skiereiland en Kleinmond tot Hawston, asook die Gifberg. Die spesie is deel van die fynbosbioom. Die struik word 1,5&nbsp;m hoog. Dit blom van Julie tot November met die hoogtepunt van Augustus tot September.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend hoe bestuiwing plaasvind. Die plant groei sanderige vlaktes op hoogtes van 0 - 400&nbsp;m.

Dit staan ook as die *witskollie* en in Engels as die *Thistle sugarbush* bekend.

## Galery 

Protea scolymocephala 1.jpg
Protea scolymocephala 1DS-II 1-C4605.jpg
Protea scolymocephala 1DS-II 3-5534.jpg
Protea scolymocephala kz2.jpg
Protea scolymocephala.jpg
Protea scolymocephala kz4.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* PlantZAfrica
* Protea Atlas
* Biodiversityexplorer
* REDLIST Sanbi
* Plants of the World Online

## Eksterne skakels
Saagtandsuikerbos

Die **saagtandsuikerbos** (*Protea holosericea*) is 'n blomdraende struik wat hoort tot die bekende Proteagenus. Die spesie is endemies aan Suid-Afrika en kom in die Sawedge-piek op die Keeromsberg voor waar dit deel is van die fynbos-bioom. Die struik groei feitlik regop en word 1,2&nbsp;m hoog en blom van September tot Oktober.

Brande vernietig die plant maar die sade oorleef. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op die droë, boonste berghellings op hoogtes van 1 200 - 1 300&nbsp;m.

In Engels staan dit as die *Sawedge sugarbush* bekend. Mense wat die plant se blomme gepluk het, het veroorsaak dat die plant amper uitgesterf het in die 1970's.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Swartbaardsuikerbos

Die **swartbaardsuikerbos** (*Protea lepidocarpodendron*) is 'n blomdraende boom wat hoort tot die bekende Proteagenus. Die spesie is endemies aan Suid-Afrika en kom voor in die Kaapse Skiereiland en Kogelberg, Groenlandberg, Kleinmondberg en Kleinrivierberge waar dit deel van die fynbos-bioom is. Die struik groei regop, word 3&nbsp;m hoog en blom van April tot Augustus.

'n Brand vernietig die plant maar die sade oorleef. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei sanderige grond op hoogtes van 0 - 600&nbsp;m.

Die boom se FSA-nommer is 90.5. In Engels staan dit as die *Black-bearded Sugarbush* bekend.

## Galery 

Lepidocarpodendron - sb616.JPG
P. lepidocarpodendron.jpg
Protea lepidocarpodendron flower.jpg
Protea lepidocarpodendron.jpg
Protea lepidocarpodendron 1DS-II 1-8321.jpg
Protea lepidocarpodendron kz2.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* PlantZAfrica
* Biodiversityexplorer
* REDLIST Sanbi
* Protea Atlas
* Plants of the World Online

## Eksterne skakels
Heidi Pitout

**Heidi Pitout**, gebore op 14 Februarie 1994 in Zastron, Vrystaat, is 'n Afrikaanse sangeres. Sy het aan Hoërskool Staatspresident Swart in Brandfort gematrikuleer.

## Loopbaan 
In 2016 het Pitout na Pretoria verhuis om haar sangloopbaan te bevorder. *Maroela Musiek* het haar 'n platekontrak aangebied en sy het vir 'n paar maande saam met die sanger Dirk van der Westhuizen getoer. Hulle het in 2017 saam 'n enkelsnit vrygestel, *Wie bestuur nou my hart?*. Sy het ook begin werk aan haar debuutalbum, ''Wat 'n hart laat lag*, wat ook in 2017 vrygestel is. In 2018 het sy haar volgende enkelsnit, *Tussen die lyne'', vrygestel.

In 2019 het Heidi 'n enkelsnit by Johan Oberholzer gekoop en daaraan begin werk om die liedjie uniek aan haar eie styl te maak. In 2020 is die enkelsnit, '' 'n Hele week'', tesame met 'n musiekvideo vrygestel.

## Enkelsnitte 
**Wie bestuur nou my hart?* – saam met Dirk van der Westhuizen (2017)
**Wondergom* (2017)
**Tussen die lyne* (2018)
*'' 'n Hele week* (2020) 

## Albums 
**Wat 'n hart laat lag'' (2017)

## Toekennings 
* Ghoema-nominasie: Beste Popalbum deur 'n vroulike kunstenaar (2018)
* Ghoema-nominasie: Publiek se gunsteling vroulike kunstenaar (2018)

## Eksterne skakels 
* https://twitter.com/heidi_15503
Riemblaarsuikerbos

Die **riemblaarsuikerbos** (*Protea lorifolia*) is 'n blomdraende struik wat hoort tot die bekende Proteagenus. Die spesie is endemies aan Suid-Afrika. Dit kom oor 'n wye gebied voor, in die Koue Bokkeveld tot Swartberg, Riviersonderendberge, Langeberg tot Kougaberge, Baviaanskloofberge, Grahamstad, Riebeek-Oos en Bosberg by Somerset-Oos waar dit deel van die fynbosbioom is. Die struik is kompak, rond, word 3&nbsp;m hoog en blom van April tot Oktober.

Brande vernietig die plant maar die sade oorleef. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op droë hellings in sandsteengrond op hoogtes van 450 - 1 400&nbsp;m.

Die boom se FSA-nommer is 91. In Engels staan dit as die *Strap-leaved sugarbush* bekend.

## Galery 

Protea lorifolia 62521350.jpg
Protea lorifolia 18870385.jpg
Protea lorifolia 31107282.jpg
Protea lorifolia 15363501.jpg
Protea lorifolia 62521362.jpg
Protea lorifolia 47362715.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Eksterne skakel
Barcelona-stoel

duimnael|Barcelona-stoel

Die **Barcelona-stoel** is 'n stoel wat deur Mies van der Rohe en Lilly Reich ontwerp is, vir die Duitse paviljoen by die Internasionale Uitstalling van 1929. Die uitstalling het in Barcelona, Katalonië, Spanje plaasgevind. 

Die stoel is aanvanklik in Villa Tugendhat, 'n privaatwoning, wat deur Mies in Brno (Tsjeggiese Republiek) ontwerp is, gebruik. 

## Materiale en vervaardiging 
Die raamwerk is oorspronklik ontwerp om aanmekaar gebout te word. Die stoel is egter in 1950 herontwerp deur gebruik te maak van vlekvrye staal. Dit het 'n naatlose raamwerk met 'n gladder voorkoms tot gevolg gehad. Beesleer is gebruik om die ivoorkleurige varkvel wat vir die stoffering van die oorspronklike weergawes gebruik is, te vervang. 

## Filosofie en ergonomie 
Hoewel baie argitekte en meubelontwerpers uit die Bauhaus tydperk van voornemens was om goed ontwerpte huise en onberispelik vervaardigde meubels vir 'gewone mense' beskikbaar te stel, was die Barcelona-stoel 'n uitsondering. Dit is vir die Spaanse koninklikes ontwerp, om hulle in staat te stel om toesig te hou oor die openingseremonies van die uitstalling. Die tydskrif Time het die uitstalling en stoel as " 'n wonderlike Duitse paviljoen" beskryf.  Die vorm van die Barcelona-stoel is vermoedelik geïnspireer deur 'n Romeinse voustoel, bekend as die Curule-stoel. Dit was gestoffeerde bankies met X-vormige pote, wat deur die Romeinse aristokrasie gebruik is. Ondanks die Barcelona-stoel se industriële voorkoms, verg dit volgens Knoll Inc. heelwat hande arbeid.

## Huidige produksie 
Sedert 1953 vervaardig Knoll Inc die Barcelona-stoel in chroom en vlekvrye staal. Die stoele word byna volledig met die hand vervaardig, 

## Sien ook 
* Bauhaus 
* Ludwig Mies van der Rohe 

## Bronne 
* *Sourcebook of Modern Furniture, Third Edition,* Jerryll Habegger en Joseph H Osman 
* *Miles van der Rohe*, Aurora Cuito en Cristina Montes 
* *Bauhaus*, Hans Engels en Ulf Meyer 
* *Modernisme - designing a new world,* Christopher Wilk, V&A p. &nbsp; 155 
* *Oxford Dictionary of Modern Design*, Jonathan Woodham 

## Verwysings 
## Eksterne skakels 
* Foto's van die Barcelona-paviljoen 
* 360 grade uitsig op die Barcelona-stoel
Baardsuikerbos

Die **baardsuikerbos** (*Protea neriifolia*) is 'n blomdraende boom wat tot die bekende Proteagenus hoort. Die spesie is endemies aan Suid-Afrika. Dit kom oor 'n wye gebied voor, van die Hottentots-Hollandberge tot die Riviersonderendberge en van die Langeberg tot Groot-Winterhoekberge en die Elandsberg, Rooiberg, Kammanassieberge, Potberg, Tulbagh en Ceres. Die spesie is deel van die fynbos-bioom. Die struik groei regop, word 3&nbsp;m hoog en blom van Februarie tot November.

'n Brand vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei hoofsaaklik in sandsteengrond, soms ook in granietgrond op hoogtes van 0 - 1 300&nbsp;m.

Die boom se FSA-nommer is 93.1. In Engels staan dit as die *Narrow-leaf protea* bekend.

## Galery 

Blue sugarbush flower 2.jpg
Blue sugarbush flower 3.jpg
Protea neriifolia 0zz.jpg
Protea neriifolia 5Dsr 2767.jpg
Protea neriifolia 1DS-II 0276.jpg
Protea nerifola close.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* PlantZAfrica
* Biodiversityexplorer
* Protea Atlas
* REDLIST Sanbi
* Plants of the World Online

## Eksterne skakels
Bruinbaardsuikerbos

Die **bruinbaardsuikerbos** (*Protea speciosa*) is 'n blomdraende struik wat tot die bekende Proteagenus hoort. Die spesie is endemies aan Suid-Afrika. Dit kom voor vanaf die Kaapse Skiereiland tot by Bredasdorpberge en is deel van die fynbosbioom. Die struik groei regop, word tot 1,2&nbsp;m hoog en blom van Junie tot Januarie met die hoogtepunt in September tot Oktober.

Die plant spruit weer uit na 'n brand. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in bergagtige, koel, suidelike hellings op hoogtes van 0 - 1 300&nbsp;m.

In Engels staan dit as die *Brown-beard sugarbush* bekend.

## Galery 

Protea speciosa (2).JPG
Protea speciosa (1).JPG

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Eksterne skakels
Sol Plaatjedam

duimnael
Die **Sol Plaatjedam**, oorspronklik **Saulspoortdam**, is 'n opgaardam by die samevloeiing van die Asrivier met die Liebenbergsvleirivier, net oos van Bethlehem. Dit is in 1968 gebou en voorsien hoofsaaklik water vir munisipale en huishoudelike gebruik. Die reservoir ontvang sy water van die Lesotho-Hoogland-waterprojek via die Asrivier.

Die Saulspoortdam se naam is na Sol Plaatjedam verander na die noodlottige busramp op 1 Mei 2003 van werkers van die Sol Plaatje Plaaslike Munisipaliteit in Kimberley wat op pad was na 'n werkersdagbyeenkoms in Bethlehem.

## Eksterne skakels
Bergroossuikerbos

Die **bergroossuikerbos** (*Protea canaliculata*) is 'n blomdraende struik wat aan die bekende Proteagenus behoort. Die spesie is endemies aan Suid-Afrika. Die plant kom vanaf die Hexrivierberge tot Waboomsberg asook in die Swartberg voor waar dit deel van die fynbosbioom is. Die struik groei regop en word 1.2&nbsp;m hoog. Dit blom van Maart tot Junie met die hoogtepunt in Mei.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Bestuiwing vind vermoedelik plaas deur die werking van  voëls. Die plant groei in rotsagtige, oop kwartsiet of sandsteengrond op hoogtes van 800 - 1 500&nbsp;m.

In Engels staan dit as die *Groove-leaf sugarbush* bekend.

## Galery 

Protea canaliculata at Drie Kuilen, Western Cape, RSA by Nick Helme 18 Aug 2018.jpg|Drie Kuilen, Wes-Kaap

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Biodiversityexplorer
* REDLIST Sanbi
* Protea Atlas
* Plants of the World Online
Skaamroossuikerbos

Die **skaamroossuikerbos** (*Protea nana*) is 'n blomdraende struik wat aan die bekende Proteagenus behoort. Die spesie is endemies aan Suid-Afrika en kom van Porterville suid tot by Du Toitskloof voor waar dit deel van die fynbos-bioom is. Die struik is rond en word 1,3&nbsp;m hoog. Dit blom van Julie tot Oktober.

'n Brand vernietig die boom maar die sade oorleef. Die saad word vir 'n paar jaar op die plant gehou en daarna deur die wind versprei. Die plant is eenslagtig. Dit is onbekend wat vir die bestuiwing verantwoordelik is. Die plant groei op berghange op hoogtes van 400 - 900&nbsp;m.

In Engels staan dit as die *Mountain-rose Sugarbush* bekend.

## Galery 

Protea nana 1DS-II 1-9805.jpg
Protea nana 1DS-II 1-9808.jpg
Protea nana 5Dsr 8418.jpg
Protea nana 5Dsr 8420.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* PlantZAfrica
* Protea Atlas
* Plants of the World Online

## Eksterne skakels
Breingewas

'n **Breingewas** of **breintumor** is 'n abnormale gewas in die brein. Gewasse kan kwaadaardig (kankeragtig) of niekwaadaardig (niekankeragtig) wees. Hoofpyn is gewoonlik soggens die ergste en verbeter namate daar opgebring word. Met vordering van die siekte kan bewusteloosheid plaasvind. Glioblastome het gewoonlik uiters swak uitkomste, terwyl mengiome gewoonlik goeie uitkomste het. en sowat die helfte van metastates is afkomstig van longkanker. In kinders jonger as 15 jaar is breingewasse die tweede algemeenste vorm van kanker, na akkute limfoblastiese leukemie (bloedkanker). In Australië beloop die gemiddelde lewenslange ekonomiese koste van 'n geval van breinkanker $1,9&nbsp;miljoen, die hoogste van alle tipe kankers.

## Tekens en simptome 
Die tekens en simptome van breingewasse verskil wyd. Mense kan simptome ervaar ongeag of die gewas kwaadaardig (kankeragtig) of niekwaadaardig (niekankeragtig) is. Primêre en sekondêre breingewasse vertoon soortgelyke simptome afhangend van die ligging, grootte, en groeikoers van die gewas. Groter gewasse in die frontale lob kan byvoorbeeld veranderinge in die denkvermoë aanbring. 'n Kleiner gewas in 'n area soos Wernicke se area ('n klein area verantwoordelik vir taalbegrip) kan tot 'n groter verlies van funksie lei.

### Hoofpyn  
Hoofpyn as gevolg van verhoogde intrakraniale druk kan 'n vroeë simptoom van breinkanker wees. Hoofpyn sonder ander simptome is egter skaars, en ander simptome verskyn gewoonlik voor hoofpyn. Daar bestaan by hoofpyn sekere waarskuwingstekens wat met breinkanker geassosieer word. Hierdie kenmerke, soos gedefinieer deur die Amerikaanse Akademie vir Neurologie, is "abnormale neurologiese eksaminasie, hoofpyn wat deur die Valsalva-beweging vererger word, hoofpyn wat ontwaking uit slaap veroorsaak, nuwe hoofpyn in die ouer bevolking, toenemend verslegtende hoofpyn, atipiese hoofpynkenmerke, of pasiënte wat nie aan die streng definisie van migraine voldoen nie".

## Verwysings 
## Eksterne bronne
*
F-1 vuurpylmotor

[duimnael|Dr. [Wernher von Braun by die vyf reuse S-IC vuurpylmotore]]

Die **F-1- vuurpylenjin**, wat deur Rocketdyne ontwikkel is, was een van die kragtigste enjins wat ooit gebou is en was die momentum-enjin wat gebruik is om die swaar Apollo-maanmodule met die Saturn V in 'n wentelbaan te plaas. Dit het die landing van mense op die maan gedurende die Apollo-program ingelui.

Altesaam vyf F-1-enjins is in die eerste fase (opstyg of lansering) gebruik om voldoende momentum vir die volgende vuurpylfases te gee. Dit is dus 'n motor wat die termodinamiese wrywing kon weerstaan en die hoë termiese reikwydte wat ontstaan ​​as gevolg van die behoefte om voldoende konstante aanvanklike versnellingspuls te produseer om 'n aansienlike hoeveelheid laslading suksesvol in die volgende fases van die vuurpyloperasie te laat voortstu tot buite die invloed van die aarde se gravitasieveld.

## Funksionering 
Die F-1 het vloeibare suurstof en keroseen as dryfmiddel gebruik in 'n lineêre toevoer van ongeveer 2 + 1 Tm/s, wat gelei het tot 'n stukrag van ongeveer 7 MN (meganewton). In hul ongeveer twee en 'n half minute van werking tot die leegloop van die brandstoftenks, het die vyf enjins gesorg dat Saturn V 'n hoogte van meer as 50 km bereik en 'n finale snelheid, voor die faseverandering, naby aan 9&nbsp;000 km/h bereik het. Die g-kragte hiervan tydens opstyg, is vergelykbaar met 'n gewigopteller met 130 kg bo sy liggaam.

## Latere ontwikkelinge van die F-1 
Daar was 'n aansienlik kragtiger F-1A (9,1 MN) wat gebruik sou word in die missies ná die Apollo-era. Hulle het in die praktyk egter nie vrugte afgewerp nie weens die sluiting van die Saturn V-produksielyn.

## Bronne 
* Persvrystelling van Apollo 15

## Eksterne skakels
Kougaberge

Die **Kougaberge** is 'n bergreeks wat oor die grens van die Oos-Kaap en Wes-Kaap, Suid-Afrika, strek in 'n oos-na-wes rigting. Dit is deel van die Kaapse Plooigordel. Dit begin net oos van Uniondale en strek verder ooswaarts. Dit skei die Baviaanskloof aan noordekant en die Langkloof aan suidekant van mekaar. Kougakop (1719&nbsp;m), Saptoukop (1714&nbsp;m) en Hoopsberg (1705&nbsp;m). Die laasgenoemde kop is net oos van Uniondale.
[duimnael|links|Die Kougaberge bestaan uit 'n westelike deel, oos van [Uniondale, Wes-Kaap, en 'n oostelike deel wat die provinsiale grens oorspan.]]
## Verwysings 
## Eksterne skakels 
* Kougaberge op mapcarta.com
Tandjiessuikerbos

Die **tandjiessuikerbos** (*Protea denticulata*) is 'n blomdraende struik wat tot die bekende Proteagenus hoort. Die spesie is endemies aan Suid-Afrika en seldsaam, dit kan gevind word by Potberg en die De Hoop-natuurreservaat waar dit deel van die fynbosbioom is. Die struik is dig en word 1&nbsp;m hoog en 2&nbsp;m in deursnee. Dit blom van Augustus tot Oktober.

Die plant spruit weer uit nadat dit gebrand het. Die saad word een tot twee jaar nadat blomme gevorm is vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van voëls. Die plant groei in die middel van hellings in sandsteengrond op hoogtes van 120 - 300&nbsp;m.

In Engels staan dit as die *Tooth-leaf sugarbush* bekend.

## Galery 

Protea denticulata Potberg 02.jpg
Protea denticulata Potberg 03.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Skurweblaargrondsuikerbos

Die **skurweblaargrondsuikerbos** (*Protea scabra*) is 'n blomdraende struik wat tot die bekende Proteagenus hoort. Die spesie is endemies aan Suid-Afrika en kom voor vanaf die Hottentots-Hollandberge tot die Riviersonderendberge en Kleinrivierberge asook die Swartberg te Caledon. Die spesie is deel van die fynbosbioom. Die struik vorm 'n digte wortelagtige mat van 50&nbsp;cm in deursnee. Dit blom van April tot Oktober met die hoogtepunt van Julie tot Oktober.

Die plant spruit weer uit nadat dit gebrand het. Die saad word een tot twee jaar nadat blomme gevorm is, vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van knaagdiere. Die plant groei in bergagtige gebiede in skaliegrond op hoogtes van 50 - 900&nbsp;m.

In Engels staan dit as die *Sandpaper-leaf sugarbush* bekend.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Ratko Janef

**Ratko Janef** (Masedonies: Ратко Jанев) (30 Maart 1939 – 31 Desember 2019) was 'n Joego-Slawiese en Serwiese kernfisikus en 'n lid van die Masedoniese Akademie van Wetenskap en Kuns.

## Biografie
Ratko Janef is op 30 Maart 1939 in Sveti Vrach, Bulgarye gebore. Hy het tydens sy jeug na Joego-Slawië verhuis, waar hy in 1957 aan die Skopje Hoërskool gematrikuleer het en voortgegaan het om aan die Universiteit van Belgrado te studeer en 'n PhD-graad in 1968 te verwerf. Hy was van 1965 af 'n assosiaat van die Vinča Kerninstituut. Hy was van 1986 af die afdelingshoof van die Atoom- en Molekulêre Eenheid van die Internasionale Atoomagentskap in Wene.

Janef het in 1972 adjunk-professor van kernfisika aan die Universiteit van Skopje en Professor van Teoretiese Fisika aan die Universiteit van Belgrado geword. Hy het tussen 2002 en 2004 by die Departement van Plasmafisika, Jülich Navorsingsentrum, Duitsland gewerk.

Janef was 'n lid van die Masedoniese Akademie van Wetenskap en Kuns. In 2004 het hy 'n navorsingsbeurs van die Alexander von Humboldt-stigting ontvang vir sy projek getiteld *"Modelling and Diagnostics of Fusion Edge/divertor plasma"* betreffende die begrip van *"koue-grenslaag"* plasmas in kernfusie reaktore wat uitgevoer is in samewerking met die navorsingsentrum.

## Publikasies 
* S. B. Zhang, J. G. Wang, and R. K. Janev, Phys. Rev. Lett. 104, 023203 (2010).
* Y. K. Yang, Y. Wu, Y. Z. Qu, J. G. Wang, R. K. Janev, and S. B. Zhang, Phys. Lett. A 383, 1929 (2019).
* J. Li, S. B. Zhang, B. J. Ye, J. G. Wang, and R. K. Janev, Physics of Plasmas 23, 123511 (2016).
* R. K. Janev, S. B. Zhang, and J. G. Wang, Matter and Radiation at Extremes 1, 237 (2016).
* R. K. Janev, Atomic and molecular processes in fusion edge plasmas (Springer Science, 2013).
* S. L. Zeng, L. Liu, J. G. Wang, and R. K. Janev, Journal of Physics B-Atomic Molecular and Optical Physics 41, 135202 (2008).
* Y. Y. Qi, J. G. Wang, and R. K. Janev, Phys. Rev. A 78, 062511 (2008).
* "Atomska fizika" (Atomic physics), 1972
* (with L. Presnyakow and W.Schewelko): " Physics of highly charged ions", 1985
* (with Detlev Reiter): "Unified analytic representation of hydrocarbon impurity collision cross sections", in: Journal of Nuclear Materials, in 2003
* "Atomska fizika" (Atomic physics), MANU, Skopje, 2012.
* Atomic_and_plasma_material_interaction https://books.google.com/books/about/Atomic_and_plasma_material_interaction_p.html?id=rSNRAAAAMAAJ&redir_esc=y
* Collision Processes of Hydrocarbon Species in Hydrogen Plasmas https://www.amazon.co.uk/Collision-Processes-Hydrocarbon-Species-Hydrogen/dp/B0019T6NK2/ref=sr_1_2?s=books&ie=UTF8&qid=1349889726&sr=1-2

## Verwysings 
## Bronne 
**Enciklopedija Jugoslavije*, 2de uitg, volume 5
*
*
*
*
Kanaalblaarsuikerbos

Die **kanaalblaarsuikerbos** (*Protea scorzonerifolia*) is 'n blomdraende struik wat hoort tot die bekende Proteagenus. Die spesie is endemies aan Suid-Afrika en kom voor in die Du Toitskloof, Franschhoek en Groot-Winterhoekberge waar dit deel van die fynbosbioom is. Die plant is uitgestorwe op die Kaapse Skiereiland. In Engels staan dit as die *Channel-leaf sugarbush* bekend.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Biodiversityexplorer
* Plants of the World Online
Naadia

**Naadia** (Russies: наадя) is 'n Russiese indie-popgroep wat in 2013 in Moskou gestig is. Naadia - die groepsnaam is 'n sinspeling op hulle hoofsangeres en liedjieskryfster Nadia Gritskewitsj - het bekendheid verwerf met elektroniese klanke (sogenaamde *dream wave music*) wat met Russiese lirieke gekombineer word.

## Eksterne skakels 
* *Music Development Russia (MDR)*
Standbeeld van Nelson Mandela (Uniegebou)

**Die Nelson Mandela-beeld** is 'n bronsbeeld op die terrein van die Uniegebou in Pretoria, Gauteng, van die anti-apartheidsaktivis en voormalige president van Suid-Afrika, Nelson Mandela. Die standbeeld is onthul op Versoeningsdag (16 Desember 2013), wat die amptelike rouperiode van tien dae tot 'n einde gebring het nadat Mandela op 5 Desember oorlede is.

## Beskrywing 
Die standbeeld is 9&nbsp;m hoog, wat dit die hoogste standbeeld van Nelson Mandela ter wêreld maak. Andre Prinsloo en Ruhan Janse van Vuuren is die kunstenaars wat die beeld geskep het. Dit is van brons vervaardig en weeg ongeveer 3,5 ton. Die ingenieurswerk is deur die Knight-broers by die Sculpture Casting Services Foundary in Kaapstad verrig. Die bene en arms is in die Nottingham-straat, KwaZulu-Natal, gegiet.

## Haas in die oor van die standbeeld 
Ná inhuldiging van die standbeeld is ontdek dat die beeldhouers wat die standbeeld geskep het, ook 'n klein haas in die oor van Mandela ingesluit het. Die Suid-Afrikaanse regering het opdrag gegee dat die haas verwyder moet word. Die beeldhouers, Andre Prinsloo en Ruhan Janse van Vuuren, het gesê dat hulle die haas in die geheim ingesluit het omdat die regering hul versoek om hul handtekeninge op die broek van die beeldhouwerk te graveer, geweier het. Die kunstenaars het hierdie dier gekies omdat 'haas' in Afrikaans ook 'haas' (vinnig) beteken, en hulle moes die standbeeld, wat elf dae na Mandela se dood onthul is, baie vinnig voltooi. Prinsloo het bygevoeg dat 'jy 'n lang lens of verkyker nodig het om dit te sien', en dat niemand die haas opgemerk het tydens die vervaardigingsproses toe mense dit van naderby bekyk het nie. Die haas is verwyder en die  regering het verklaar dat die  kunstenaars toegelaat sou word om hul name op 'n diskrete plek op die standbeeld te graveer.

## Galery 

## Verwysings 
## Eksterne skakels
Kougommuur

Koördinate 47°36′29.8794″N 122°20′25.0254″W﻿ / ﻿47.608299833°N 122.340284833°W﻿ / 47.608299833; -122.340284833
duimnael| Die kougommuur by die Markteater in 2009.
duimnael| Die stegie met die kougommuur in 2017.
Die **Markteater se Kougommuur** in Seattle, Washington is 'n baksteenmuur wat met gekoude kougom bedek is.  Die muur is in 'n stegie in Post Alley onder Pike Place Mark in Seattle se middestad geleë. Net soos Kougomsteeg, in San Luis Obispo, Kalifornië, is die Markteater se kougommuur 'n plaaslike landmerk. Dele van die muur is verskeie sentimeters dik met kougom bedek.  Die totale grootte van die muur is 4.6 m hoog en 15 m lank.   

Die muur is by die besprekingskantoor van die Markteater. Die tradisie het in 1993 begin toe ondersteuners van die Onverwagte Produksie se Seattle Theatresports kougom teen die muur geplak het, met muntstukke in die kougomstukke gedruk.   Teaterpersoneel het die kougom twee keer weggeskraap, maar het uiteindelik opgehou daarmee nadat markamptenare sedert 1999 die kougommuur as 'n toeristeaantreklikheid begin beskou het.   Sommige mense het die kougom gebruik om klein kunswerkies te skep.  

Die kougommuur is in 2009 aangewys as een van die top 5 kiemrykste  toeriste-aantreklikhede, in tweede plek na die Blarney Stone.    Die muur is die plek waar 'n spooktoer begin,   en dit is ook 'n gewilde agtergrond vir troufoto's.  Die goewerneur van die staat, Jay Inslee, het gesê dit is sy 'gunsteling ding oor Seattle, wat jy nêrens anders kan vind nie'.

'n Toneel in die Jennifer Aniston-film *Love Happens* is in 2009 voor die muur verfilm.   

Op 3 November 2015 het die Pike Place-markbewarings- en ontwikkelingsowerheid aangekondig dat die kougommuur, met sy groot aantrekking, vir die eerste keer in 20 jaar totaal geskrop sal word vir onderhoud en stoomskoonmaak.  Dit het nodig geword om verdere erosie van die bakstene teen die muur, weens die suiker in die kougom, te voorkom.     Die werk het op 10 November begin en dit het 130 uur geneem om te voltooi, met meer as 1 070 kg kougom wat verwyder en weggegooi is.   Nadat die skoonmaakproses op 13 November voltooi is, het mense weer begin om kougom teen die muur vas te plak; van die eerste toevoegings was ter herinnering aan die aanvalle in Parys in November 2015.   

## Sien ook 
* Kougomsteeg 

## Verwysings 
## Eksterne skakels
Model (persoon)

duimnael|'n Manlike promosiemodel tydens die Tokio-motorskou in 2015. Promosiemodelle trek besoekers se aandag en wek belangstelling vir 'n produk
duimnael|Die professionele Britse fotomodel David Gandy in 'n advertensie vir mansmodeFoto: Conor Clinch

'n **Model **is 'n persoon wat of
* as visuele hulpmiddel vir 'n kunstenaar of kunstenares (gewoonlik 'n fotograaf, skilder of beeldhouer) poseer terwyl hy of sy 'n kunswerk skep, of
* 'n persoon wat vir 'n fotograaf poseer om kommersiële produkte (soos mode by 'n modeskou, in 'n tydskrif of vir 'n advertensieveldtog) of dienste te adverteer, bemark of bekend te maak. Die visuele en seksuele aantreklikheid van die model self staan sentraal in erotiese modelwerk wat sedert die laat 19de eeu tot 'n kunsvorm binne die fotografie ontwikkel het - die model word hier as esteties bevredigend en/of seksueel prikkelend ervaar. Modelwerk word gewoonlik onderskei van ander soorte openbare optredes en opvoerings (soos teater- en filmkuns), alhoewel grense hier nie altyd maklik getrek kan word nie.

Modelwerk behels geen klassieke opleidingsberoep nie, alhoewel suksesvolle kandidate, wat vir modelwerk gekeur word, bepaalde voorvereistes moet vervul. Besonderhede soos die perfekte loopplank-optrede tydens modevertonings moet deur harde oefenwerk aangeleer word. 'n Professionele model met langjarige ervaring, wat vir 'n fotograaf enige liggaamshouding en -uitdrukking sonder verdere aanwysings kan handhaaf, bespaar tyd en mag gewoonlik 'n hoër vergoeding vra.

'n Professionele modelloopbaan begin op die ouderdom van agtien jaar of jonger; meestal is modelle op die ouderdom tussen 20 en 30 jaar in die beroep werksaam. Natuurlik word steeds ook modelle in hoër ouderdomsgroepe benodig. Met toenemende ouderdom word die persentasie potensiële kandidate, wat vitaal en opties aantreklik genoeg is, nogtans steeds kleiner.

## Eksterne skakels 
;Modelwerk
----
*  *models.com: Ranglyste | Agentskappe | Mense*
;Modelagentskappe vir kindermodelle - algemene inligting
----
*  *netwerk24.com: Modelagentskappe: jou vrae beantwoord*
;Modelkatalogusse
----
*  *bellazon.com: Modelkatalogus*
Cornelis van Boeschoten

**Cornelis van Boeschoten** (Wijk bij Duurstede, 26 Februarie 1845 - Den Haag, 10 November 1927) was 'n Nederlands-Transvaalse onderwyser en staatsman.

## Biografie 
Van Boeschoten vertrek op 16-jarige ouderdom saam met sy ouers na die Zuid-Afrikaansche Republiek (Transvaal), waar sy pa grond in Zoutpansberg gekoop het om 'n plantasie te begin. In 1866 is sy ouers aan malaria oorlede, waarna hy na sy broers en susters moes omsien. Hy dien 'n rukkie in die Nederduits Hervormde Kerk Schoemansdal, totdat die dorp ontruim is weens 'n aanval deur die Venda. Hy het daarna 'n loopbaan in die onderwys gevolg en is in 1872 as skoolhoof in Pretoria aangestel.

Van Boeschoten word in 1881 'n amptenaar en sekretaris van die Uitvoerende Raad en vorder  uiteindelik tot waarnemende adjunk-staatsekretaris vir Willem Johannes Leyds, wat 'n ruk lank in Europa gebly het weens 'n keelaandoening. Hy het Paul Kruger vergesel toe hy gedurende die Tweede Vryheidsoorlog na Europa verhuis het en het hom tot kort voor sy dood in 1904 bygestaan het.

Van Boeschoten het Suid-Afrika in 1913 weer besoek en daarna na Den Haag teruggekeer. Hy is daar in 1927 oorlede. Leyds het sy begrafnis bygewoon.

## Bronne
*Boeschoten, een Veluwsche kroniek
Protea madiensis

***Protea madiensis*** is 'n blomdraende struik wat hoort tot die bekende Proteagenus. Die spesie is een van die min proteaspesies wat nie in Suid-Afrika voorkom nie. Die spesie is inheems in Angola, Benin, Burkina Faso, Burundi, Demokratiese Republiek die Kongo, Ethiopië, Ghana, Guinee, Ivoorkus, Kameroen, Kenia, Malawi, Mali, Mosambiek, Nigerië, Rwanda, Sentraal-Afrikaanse Republiek, Sierra Leone, Soedan, Tanzanië, Togo, Tsjad, Uganda en Zambië.

In Engels staan dit as die *Tall woodland sugarbush* bekend. Dit het tans nie 'n Afrikaanse naam nie.

Daar is ook een subpspesie: *Protea madiensis subsp. occidentalis* (Beard) Chisumpa & Brummitt

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* https://biodiversityexplorer.info/plants/proteaceae/protea_madiensis.htm 
* Mosambiek Flora
* Plants of the World Online
Daniel Bederov

**Daniel Bederov** (6 Januarie 1991 in Sint Petersburg, Russiese Federasie) is 'n Russies-Kanadese fotomodel wat hom na sy hoërskoolopleiding in Montreal, Quebec, Kanada gevestig het, waar hy steeds woon. Die Kanadese modelagentskap *Dulcedo Management* (met kantore in Montreal en Toronto) het hom as model ontdek nadat hulle sy profiel en foto op Facebook ontdek het, en vervolgens is hy vir sy eerste professionele fotosessie vir *Vogue Hommes Japan* (Herfs/winter 2010) geboek.

Daniel Bederov is deur sommige van die wêreld se eksklusiefste modelagentskappe verteenwoordig, waaronder *NY Models*, *MGM Paris*, *Elite Paris*, *Elite Milan*, *Elite London* en *Two Management* in Los Angeles.

## Verwysings 
## Eksterne skakels 
;Profiel, Compcard en Portfolio op Dulcedo.com
----
* *Dulcedo.com: Daniel Bederov*
Rooi-en-blou stoel

duimnael|Rooi-en-blou stoel
Die **Rooi-en-blou stoel** is 'n stoel wat in 1917 deur die Nederlandse argitek en meubelontwerper Gerrit Rietveld ontwerp is. Dit verteenwoordig een van die eerste verkennings van die De Stijl-kunsbeweging in drie dimensies. 

## Geskiedenis 
Die oorspronklike stoel is van ongebeitste beukenhout gemaak en dit is nie voor die vroeë 1920's vir die eerste keer geverf nie.  Bart van der Leck, 'n argitek en medelid van De Stijl het die oorspronklike model gesien en voorgestel dat helder kleure bygevoeg kan word. Rietveld het die nuwe model van dunner hout gemaak en dit heeltemal swart geverf, met sekere areas wat met primêre kleure, wat aan die De Stijl-beweging toegeskryf is, geverf is. Die effek van hierdie kleurskema het tot gevolg gehad dat die stoel so te sê verdwyn het teen die swart mure en vloer van die Schröder-huis waar dit later geplaas is.   Dit lyk asof die kleurareas sweef, wat 'n byna deursigtige struktuur daaraan verleen.  'n Oorspronklike voorbeeld van die stoel word in die Brooklyn-museum in New York uitgestal.  

In Rietveld se instruksies oor die bou van die stoel, gee hy aan die ambagsman opdrag om die volgende vers uit *Der Aesthet* deur Christian Morgenstern onder die stoel te druk: 

: *Wenn Ich sitze, möchte Ich nicht* 
: *sitzen, wie Mein Sitzfleisch möchte* 
: *sondern wie Mein Sitzgeist sich,* 
: *Sagte er, den Stuhl sich flöchte.*  

: "As ek sit, wil ek nie / sit soos my sitvlees wil nie, / maar eerder soos my sitplekgees, / as hy sit, weef die stoel vir homself." 

Die stoel, wat deur Philip Johnson geskenk is, is deel van die permanente uitstalling van die Museum of Modern Art. Volgens MoMa is die rooi, blou en geel kleure teen omstreeks 1923 bygevoeg.  'n Weergawe van die stoel word ook by die High Museum of Art, Atlanta uitgestal.  Dit toon verskeie van Rietveld se voeë. 

Die Rooi-en-blou stoel is aan die Delft Universiteit vir Tegnologie se Argitektuurfakulteit geleen om deel te vorm van 'n uitstalling. Op 13 Mei 2008 het 'n brand die hele gebou vernietig, maar die Rooi-en-blou stoel is deur brandbestryders gered. 'n Weergawe van die stoel is in 2011 deur  Christies vir € 10&nbsp;625 verkoop. 

## Sien ook 
* Sigsagstoel 

## Verwysings 
## Eksterne skakels 
* Bloudrukke: Rooi-en-blou stoel (mm) 
* Bouplan (aanpassing losweg op oorspronklike gebaseer) 
* Planne in PDF met afmetings in mm 
* Museum of Modern Art
Vladimir Ivanov (model)

**Vladimir Ivanov** (20 September 1988 in Kirgisië, destyds Sowjetunie) is 'n Russies-Amerikaanse fotomodel wat tans deur die agentskap *JE Model Management* in San Francisco, Kalifornië verteenwoordig word. Hy het onder meer bekendheid verwerf met Steven Meisel se televisie-advertensie vir *Calvin Klein Jeans* in 2009 wat so gewaagd was dat dit op die Amerikaanse mark verban is.

## Verwysings 
## Eksterne media 
;Sosiale media
----
* *Amptelike webtuiste op Instagram*
Aaron Brückner

duimnael|Aaron Brückner
**Aaron Brückner** (* 1988 in Hachenburg, Rynland-Palts) is 'n Duitse skrywer, gepromoveerde ekonoom en konsultant wat internasionale bekendheid verwerf het as fotomodel - 'n beroep waarin hy naas sy selfstandige werk as ekonoom en konsultant steeds werksaam is.

## Modelwerk 
In 2006 het Aaron Brückner op die ouderdom van 18 as model vir die Hamburgse agentskap *KULT* begin werk. Fotosessies in die buiteland het in Singapoer, Australië, Frankryk, Italië, die Verenigde State, Suid-Afrika en die Volksrepubliek China plaasgevind. Toe hy 19 jaar oud was, het die Londense portret- en modefotograaf Mario Testino hom vir 'n advertensieveldtog van Dolce&Gabbana geboek. Vervolgens is hy geboek vir advertensies van onder meer Hugo Boss, Tommy Hilfiger, Emporio Armani, Calvin Klein, Fielmann en Olymp. Modelwerk het hom ook van die finansiële middele vir sy akademiese opleiding voorsien.

## Verwysings
Marguerite van Eeden

**Marguerite van Eeden** (gebore 6 Junie 1997) is 'n Suid-Afrikaanse aktrise, wat veral bekend is vir haar rol as Anita in die kykNET dramareeks *Sara se Geheim*. Nadat sy aan die Hoër Meisieskool La Rochelle gematrikuleer het, het sy in 2017 haar drama-graad aan die Universiteit Stellenbosch behaal. Haar debuut op televisie was met die kykNET misdaadreeks, *Die Byl*, wat 'n fiktiewe weergawe van wyle Piet Byleveld se dossiere is.

2017 was 'n groot jaar vir Van Eeden toe sy die rol van Anita in die televisiereeks, *Sara se Geheim*, gekry het, asook 'n rol in die film *Vaselinetjie*. In Oktober 2017 het sy haar verskyning gemaak in Episode 3 van Seisoen 1, van die dramareeks op kykNET, *Waterfront*. In 2018 kry sy haar eerste volle rol in die televisiereeks *Fynskrif*.

## Persoonlike lewe 
Van Eeden het in 2018 verloof geraak aan Danie du Toit van die musiekgroep Spoegwolf.

## Rolprente 
* *Conscript*, vertolk die rol van Hailey (2017)
* *Passion Gap*, vertolk die rol van Elani (2017)
* *Vaselinetjie*, vertolk die rol van Helena (2017)
* *Somerkersfees*, vertolk die rol van Jane (2019)
* *Vergeet my nie*, vertolk die rol van Mardaleen (2020)

## Televisie 
* *Kern*, vertolk die rol van jong Stella (2017)
* *Deep End*, vertolk die rol van Melanie (2017)
* *Sara se Geheim 2*, vertolk die rol van Anita (2017)
* *Die Byl*, vertolk die rol van Zelda (2017)
* *Fynskrif*, Seisoen 3, vertolk die rol van Alex Kruger  (2018)
* *Spreeus*, vertolk die rol van Marianne (2018)
* *Die Byl*, Seisoen 2, vertolk die rol van Monica Walters (2018)

## Verwysings 
## Bronnelys 
* 
* https://www.tvsa.co.za/actors/viewactor.aspx?actorid=17870
* https://www.apm.co.za/artiste/marguerite-van-eeden-700/
Staatsekretaris van die Zuid-Afrikaansche Republiek

Die **Staatsekretaris van die Zuid-Afrikaansche Republiek** (Transvaal) was die belangrikste administratiewe beampte van daardie republiek, amptelik bekend as die Zuid-Afrikaansche Republiek (ZAR).

## Lys van staatsekretarisse van die Zuid-Afrikaansche Republiek
## Verwysings 
## Bronne 
* Marais, J. C. (1961). ''The Fall of Kruger's Republic.'' Oxford: Clarendon Press. OCLC 879210343.

## Eksterne skakels